Авиация техник университетында ҡабарынҡылыҡ есемдәрен ҡабарынҡылыҡ күпҡырҙары аша аппроксимациялау һөҙөмтәләре алына (Е.М.Бронштейн, Л.Д.Иванов); типик компактлы ҡабарынҡылыҡ күмәклектәренең үҙенсәлектәре, ҡабарынҡылыҡ компакттары сиктәренең топологик үҙенсәлектәре тикшерелә (Бронштейн); финанс математикаһында ҡабарынҡылыҡ анализы ҡушымталары тасуирлана (Бронштейн, С.И.Спивак).